62017TO0532_INF
Sklep Splošnega sodišča (osmi senat) z dne 22. januarja 2025 –Coral Venture/EOR
(Zadeva T‑532/17)
„Ničnostna in odškodninska tožba – Ekonomska in monetarna politika – Enotni mehanizem za reševanje kreditnih institucij in določenih investicijskih podjetij – Shema za reševanje Banco Popular Español – Akt, zoper katerega ni pravnega sredstva – Očitna nedopustnost“
1.
Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni akti – Sklep o sprejetju sheme za reševanje s strani Enotnega odbora za reševanje (EOR) – Začetek veljavnosti – Neustvarjanje zavezujočih pravnih učinkov – Izključitev
(člen 263 PDEU; Uredba Evropskega parlamenta in Sveta št. 806/2014, člena 18, od (1) do (8), in 30(1) in (2))
(Glej točki 13 in 14.)
2.
Odškodninska tožba – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka
(člena 263 in 340 PDEU)
(Glej točko 17.)
Izrek
1.
Tožba se zavrne.
2.
Postopek v zvezi s predlogi za intervencijo Kraljevine Španije, Evropske komisije ter družb Banco Santander, SA in Banco Popular Español, SA se ustavi.
3.
Družba Coral Venture, SL nosi svoje stroške in stroške Enotnega odbora za reševanje (EOR).
4.
Kraljevina Španija in Komisija nosita vsaka svoje stroške v zvezi s predlogoma za intervencijo.
5.
Banco Santander nosi svoje stroške in stroške banke Banco Popular Español v zvezi s predlogoma za intervencijo.